gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl gl gl pt gl gl gl gl gl gl gl gl gl zh en sv fr de de gl gl gl gl gl es gl gl gl gl gl gl gl gl es gl pt pt gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Queremos que se supere a condición do galego como lingua rexional"
Sábado, 01 de outubro de 2022
Eduardo Maragoto, 'Galego Sempre Mais'
A plataforma, constituída arredor do movemento reintegracionista, participará tamén na manifestación do 18 de outubro cun cortexo de cor laranxa.
A normalización, non a normativa, lugar de encontro a prol do galego
Eduardo Sanches Maragoto é un dos impulsores da plataforma Galego Sempre Mais, creada para defender a normalización da lingua galega dende a perspectiva do reintegracionismo. Como xa fixera no 17 de maio, Galego Sempre Mais estará presente na mobilización do 18 de outubro, aínda que cun cortexo diferenciado.
Vieiros: Como xurdiu Galego Sempre Mais?
Eduardo Maragoto: A plataforma xa xurdira con motivo da manifestación do 17 de maio. Desde hai anos, o reintegracionismo expresouse a través de diferentes colectivos, actividades, centros sociais... pero veuse a necesidade de conformarse dun xeito máis forte. Temos un proxecto normalizador moi claro para a lingua, pero precisabamos unha voz máis forte nestas mobilizacións. Xa na manifestación do 17 de maio decidimos constituír a plataforma, para apoiar o movemento normalizador e tamén darlle un futuro á actividade.
E cal é a súa principal diferenza cos outros grupos na defensa da lingua que apareceron recentemente?
Podemos dicir que a principal diferenza é que está centrada no reintegracionismo. Temos problemas para considerar o marco normativo actual para a normalización lingüística. Cremos que a lingua sen o reintegracionismo ten pouco futuro e non vai poder adherirse a novos retos. Cremos que é preciso a súa visibilización. O reintegracionismo sempre estivo no movemento normalizador e está no ideario de xente que non se escribe nesta normativa.
Participarán conxuntamente na manifestación do sábado 18 ou farano dalgún xeito diferenciado?
Temos un manifesto propio, Contra o bilingüismo, pola hegemonia social do galego. Imos levar un cortexo diferenciado, cunha faixa con esa mensaxe e coa nosa simboloxía, que estará baseada na cor laranxa. Imos dividirnos ao final para acabar no Toural. Alí leremos o noso manifesto. Queremos que se vexa a forza que temos.
Seguirán apoiando todas as iniciativas a prol da lingua?
O que temos decidido é apoiar calquera mobilización de movementos a favor da lingua e que se supere a condición do galego como lingua rexional. Queremos que sexa considerada unha lingua internacional. Se o contexto do movemento normalizador non o fai, teremos que facelo nós, pero apoiaremos todas esas iniciativas. O 17 de maio foi un ensaio que saíu bastante ben. Xuntámonos unhas mil persoas. Queremos repetilo, sentar as bases para unha plataforma que se prolongue no tempo e ter unha dinámica con máis actividades nos centros sociais.
Galego, Patrimonio da Humanidade convoca un acto de reflexión arredor da lingua
A presentación de ProLingua xa está no YouTube
Botadura oficial de ProLingua: dorna plural "para que non afunda a ilusión"
ProLingua: vento de voces a prol do idioma
Nace a plataforma Queremos galego, a prol da defensa da lingua
O manifesto “Galego. Patrimonio da Humanidade” xa ten blog de seu
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Membros da plataforma. Á dereita, Eduardo Sanches Maragoto
Cartaz de Galego Sempre Mais
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto